એ દિવસે ત્યાંથી ગાંધીબાપુના સાબરમતી આશ્રમ સુધી ચાલીને જવાનું આયોજન હતું. પાલડી સર્કલ પાસે આ વેશધારી બાપુને જોવા માટે એટલીબધી ભીડ થઈ કે પોલીસે તેમને કૉર્ડન કરી લેવા પડ્યા હતા. પછી તેઓ કોચરબ આશ્રમ, ઇન્કમ-ટૅક્સ ચાર રસ્તા, ગુજરાત વિદ્યાપીઠ થઈને ગાંધી આશ્રમ (સાબરમતી આશ્રમ) પહોંચ્યા. દરેક જગ્યાએ તેમને સૌથી વધુ સન્માન મળ્યું. ૧૯૯૫માં નીતિનભાઈએ ફર્સ્ટ ટાઇમ ગાંધીબાપુનો રોલ કર્યો અને ખૂબ મજા પડી ગઈ.